**Műszaki leírás**

1. **Az ajánlat tárgya**

Az Országos Mentőszolgálat - továbbiakban Ajánlatkérő - a sürgősségi betegellátáshoz rendszeresített gyógyszerek beszerzése és az ellátási területekre történő szállítása.

1. **Árképzés szabályai, egyéb előírások**
   1. Ajánlattevő a támogatott gyógyszerek esetében, az ajánlati árai megadásakor köteles az ajánlattétel napján érvényben lévő jogszabályi előírásoknak megfelelően közzétett nagykereskedelmi árból kiindulni, figyelemmel a mindenkor hatályos, a gyógyszerek kereskedelmi árréséről szóló (5/2007. (I.24.) EüM) rendelet szerinti árképzés szabályaira. A nettó nagykereskedelmi árhoz képest kell megadni mindennemű kedvezmény (engedmény, rabat, árurabat,) mértékét, majd a kedvezmények figyelembevételével kalkulált nettó ajánlati árat.
   2. Az egyedi importos gyógyszerek tekintetében Ajánlatkérő feladata a GYEMSZI engedély beszerzése. Az egyedi importos termékek megrendelése során, Ajánlatkérő megrendeléseihez csatolja a GYEMSZI által kiadott beszerzési engedélyt.
   3. Az ajánlati egységárat az Ajánlatkérő által előírt legkisebb egységre kell megadni, és nem a gyártó által alkalmazott kiszerelési mennyiségre, azaz 1 db tabletta, 1 db ampulla, 1 db infúzió. Az infúziók esetében az Ajánlatkérő által előírt kiszerelési térfogattól eltérni nem lehet.
   4. Árurabat kedvezmény biztosítása esetén is a szállítandó teljes mennyiség, a dokumentáció mellékletében szereplő excel táblázatban feltüntetett terméksoronként megjelölt teljes mennyiség. A kiírt mennyiségi igénynél nem rendel többet az Ajánlatkérő akkor sem, ha árurabat kedvezményt biztosít az Ajánlattevő. Az egy alkalommal szállítandó mennyiség tekintetében Ajánlattevő sem értékben, sem mennyiségben nem határozhat meg minimumot.
   5. Támogatott gyógyszerek esetén a jogszabályi előírásoknak megfelelően közzétett nettó nagykereskedelmi árnak a szerződés hatálya alatt bekövetkezett változása esetén, amennyiben az ár emelkedik, az Ajánlattevő legfeljebb a változás mértékének arányában módosíthatja, amennyiben az ár csökken, legalább a változás mértékének az arányában köteles árait módosítani. A szerződés hatálya alatt köteles csökkenteni a nettó ajánlati árat, ha az adott gyógyszerre a gyártó valamilyen a megajánlott árnál összességében kedvezőbb akciót hirdet.
   6. A nem támogatott gyógyszerek esetében évente egyszer, legközelebb 2018. év áprilisában a KSH adatai alapján a hivatalosan közzétett infláció mértékében módosulhat a megajánlott ár, figyelembe véve a Kbt. 141. § (5) bekezdést.
   7. Ajánlattevőnek kötelessége minderről, az árváltozást követően haladéktalanul írásban (történhet mailben) tájékoztatni az Ajánlatkérőt.
   8. Ajánlattevőnek az ajánlatában kötelezően nyilatkoznia kell arról, hogy közvetlenül általa vagy közvetve meghirdetett valamennyi akciót az Ajánlatkérő javára kiterjeszti.
   9. **Az értékelésre kerülő ajánlati ár (Ajánlati részenként az összes termékre adott nettó ajánlati ár összesen), a kedvezményekkel csökkentett nettó ajánlati egységár, és az ajánlati felhívásban az ajánlatkérő által meghatározott mennyiség szorzata (amely mennyiség megegyezik a dokumentáció mellékletében szereplő mennyiséggel), mely egyben a nettó számlázási árat is jelenti. Ajánlatkérő által megadott, a Felolvasó lapon is szerepeltetett ajánlati árat 24 hónapra, a szerződés teljes időtartamára kell megadni, figyelembe véve az Ajánlati Dokumentáció 4. pontját.**
   10. **A dokumentációban a termékek megnevezése (tájékoztató jellegű) az ATC kód és a ható-anyag van feltüntetve. E tekintetben irányadó a Kbt. 58. § (4) bekezdésben** foglalt rendelkezés. Az előírt gyógyszerrel azonos ATC kódnak, hatóanyagnak megfelelő gyógyszert lehet megajánlani.
   11. Ajánlattevőnek csatolnia kell a nyilatkozatát arról, hogy rendelkezik valamennyi megajánlott termék/gyógyszer tekintetében a magyarországi forgalmazás engedélyezésére jogosult hatóság által kiadott érvényes engedéllyel. Kivétel képeznek az egyedi importos gyógyszerek, melyhez Ajánlatkérő maga szerzi be az OGYÉI engedélyt.
2. **Ellátási terület**

* Nyugat-Dunántúli Régió (Győr, Vas, Zala megye)
* Közép-Dunántúli Régió (Fejér, Komárom, Veszprém megye)
* Észak-Magyarországi Régió (Borsod, Heves, Nógrád megye)
* Dél-Dunántúli Régió (Baranya, Somogy, Tolna megye)
* Közép-Magyarországi Régió (Budapest és Pest megye)
* Dél-Alföldi Régió (Bács, Békés, Csongrád megye)
* Észak-Alföldi Régió (Hajdú, Szolnok, Szabolcs megye)
  1. **Szállítási címek listája**

|  |  |
| --- | --- |
| **Nyugat-Dunántúli Régió:** | |
| Győr-Sopron megye | 9022 Győr, Tarcsay Vilmos u. 11. |
| Vas megye | 9700 Szombathely, Sugár u. 1. |
| Zala megye | 8901 Zalaegerszeg, Ady Endre u. 69. |
| **Közép-Dunántúli Régió:** | |
| Fejér megye | 8002 Székesfehérvár, Seregélyesi u. 5. |
| Komárom-Esztergom megye | 2801 Tatabánya, Erdész u. 37. |
| Veszprém megye | 8200 Veszprém, Almádi u. 36. |
| **Észak-Magyarországi Régió:** | |
| Borsod megye | 3501 Miskolc, Petőfi u. 18. |
| Heves megye | 3300 Eger, Szala part 79. |
| Nógrád megye | 3100 Salgótarján, Bem J. u. 5. |
| **Dél-Dunántúli Régió:** | |
| Baranya megye | 7623 Pécs, Tüzér u. 11. |
| Somogy megye | 7401 Kaposvár, Arany J. köz 1. |
| Tolna megye | 7102 Szekszárd, Mikes K. u. 28. |
| **Közép*-*Magyarországi Régió:** | |
| BMSZ | 1055 Budapest, Markó u 22. |
| PMSZ | 1056 Budapest, Markó u 22. |
| Központi raktár | 1135 Budapest, Mohács u. 24. |
| **Dél-Alföldi Régió:** | |
| Bács-Kiskun megye | 6000 Kecskemét, Csabay Géza krt. 19. |
| Békés megye | 5600 Békéscsaba, Berzsenyi u. 9. |
| Csongrád megye | 6722 Szeged, Kossuth u. 15. |
| **Észak-Alföldi Régió:** | |
| Hajdú-Bihar megye | 4025 Debrecen, Külsővásártér 14. |
| Jász-Nagykun-Szolnok megye | 5000 Szolnok, Széchenyi krt. 6. |
| Szabolcs-Szatmár-Bereg megye | 4400 Nyíregyháza, Szent István u. 70. |

1. **Ellenszolgáltatás**
   1. Ajánlattevőnek az árakat úgy kell meghatároznia, hogy a teljesítendő valamennyi szolgáltatás ellenértékét tartalmazzák, ezen túlmenően semmilyen jogcímen nem jogosult az Ajánlattevő az Ajánlatkérőtől további díj- vagy költségtérítés igénylésére. Az árak az Ajánlatkérő által megrendelt termékek 19 megyei és budapesti központi raktárába leszállítva és a fuvareszközről lerakva értendők.
   2. Az Ajánlattevő az ajánlatában leírt és az Ajánlatkérő által elfogadott egységárak alapján köteles a számlát kiállítani.
2. **Fizetési mód, kötbér**
   1. Az Ajánlatkérő a leszállított termékek ellenértékét, az Ajánlattevő által kiállított számla alapján, annak kézhezvételétől számított 30 napon belül az Ajánlattevő számlájára történő átutalással fizeti meg. A fizetés abban az időpontban számít teljesítettnek, amikor az Ajánlattevő bankja az Ajánlatkérő számláját a kifizetésre kerülő összeggel megterheli.
   2. Az Ajánlattevőnek a megrendelések leszállítását szállítólevélen vagy számlamásolaton kell igazolnia. A szállítólevél vagy számlamásolat minimum tartalmazza a termékfajtánkénti megnevezést, mennyiséget, lejárati idejét, SARZS/LOT számát a csomagolási mennyiséget, és az egységcsomag mennyiségét.
   3. Számlát teljesítést követően, megrendelésenként a teljesítés során kiállított szállítólevéllel összhangban, Ajánlatkérő székhelyének címére kell benyújtani.

Az Eladó vállalja, hogy a számla benyújtása és kiegyenlítése során az adózás rendjéről szóló 2003. évi XCII. törvény (Art.) 36/A. § rendelkezéseit figyelembe veszi, mind az Eladó, mind az alvállalkozók esetében.

* 1. Az Ajánlattevő késedelmes teljesítése, illetőleg jelen műszaki leírás 8.5. és 8.6. pontjaiban előírtak fennállása esetén az érintett termékek nettó értékének figyelembevételével napi 0,5 %-os mértékű késedelmi kötbért köteles fizetni Ajánlatkérőnek. Abban az esetben, ha Ajánlattevő késedelme meghaladná a 10 napot, úgy Ajánlatkérő jogosult a le nem szállított terméket az Ajánlattevő költségére harmadik személytől beszerezni, telephelyeire leszállíttatni.
  2. A késedelmes teljesítés számításának kezdő napja - jelen műszaki leírás 8.5. és 8.6. pontjaiban meghatározott időpontok, azaz a szavatosság nem teljesülésének tudomásra jutástól, valamint 9.3. pontjában, mennyiségi hiányokról és sérülésekről meghatározott időponttól kezdődik.
  3. Ajánlattevő köteles megtéríteni az Ajánlatkérőnek a hibás teljesítésből vagy késedelmes szállításból eredő kárt.

1. **Szállítási feltételek, határidők**
   1. Az Ajánlattevő a termékeket saját költségére, veszélyére köteles az Ajánlatkérő telephelyeire szállítani és a fuvareszközről lerakodni.
   2. Ajánlatkérő megrendeléseit, 19 megyei és budapesti központi raktárába a 3.1. pontban megadott címekre kívánja szállíttatni. A szállítás előre egyeztetett időpontban, munkanapokon 9-15 óráig kell teljesíteni.
   3. Árurabat kedvezmény biztosítása esetén is a szállítandó teljes mennyiség a műszaki leírásban szereplő terméksoronként megjelölt teljes mennyiség. A kiírt mennyiségi igénynél nem rendel többet az Ajánlatkérő akkor sem, ha árurabatt kedvezményt biztosít az Ajánlattevő.
   4. Az egy alkalommal szállításra kerülő mennyiség tekintetében, Ajánlattevő sem értékben, sem mennyiségben nem határozhat meg minimumot.
   5. Ajánlatkérő kettő havonta egy alkalommal mailen vagy faxon megküldi Ajánlattevő részére a megrendelését, melyet Ajánlattevő köteles visszaigazolni. A visszaigazolásban fel kell tüntetni a teljesítés értékét, szállítás tervezett időpontját. Résszállítás esetén a teljesítésenkénti termékeket, azok mennyiségeit, értékét és a szállítások tervezett időpontját. Rendkívüli esetben plusz rendelés lehívására is van lehetősége az Ajánlatkérőnek. A megrendelések tartalmazzák termékenként leszállításra kerülő mennyiséget, annak nyertes Ajánlattevő által megadott értékét és a szállítási címét.

A központi raktár felújítási munkálatainak befejezését követően.

Ajánlatkérő havonta egy alkalommal mailen vagy faxon megküldi Ajánlattevő részére a megrendelését, melyet Ajánlattevő köteles visszaigazolni. A visszaigazolásban fel kell tüntetni a teljesítés értékét, szállítás tervezett időpontját. Résszállítás esetén a teljesítésenkénti termékeket, azok mennyiségeit, értékét és a szállítások tervezett időpontját és a szállító jármű rendszámát. Rendkívüli esetben plusz rendelés lehívására is van lehetősége az Ajánlatkérőnek. A megrendelések tartalmazzák termékenként leszállításra kerülő mennyiséget, annak nyertes Ajánlattevő által megadott értékét és a szállítási címét.

* 1. Ajánlatkérő megrendeléseit, Ajánlattevőnek mailen vagy faxon rögzített megküldés dátumától számított 10 munkanapon belül kell teljesítenie. Megrendeléseket egy-egy szállítási tételben a 2. számú mellékletben megadott szállítási címekre a megadott kapcsolattartókkal előre egyeztetett időpontban kell teljesíteni.

A központi raktár felújítási munkálatainak befejezését követően.

Ajánlatkérő megrendeléseit, Ajánlattevőnek mailen vagy faxon rögzített megküldés dátumától számított 10 munkanapon belül kell teljesítenie. A megrendelést egy szállítási tételben a budapesti központi raktárba, a megadott kapcsolattartóval vagy helyettesével előre egyeztetett időpontban kell teljesíteni.

1. **Csomagolás**
   1. Az Ajánlattevő olyan csomagolásban köteles a termékek szállítását teljesíteni, hogy azok a teljesítés helyén a fuvareszközről történő lerakodása után, sértetlenül tárolhatóak legyenek az Ajánlatkérő raktárában.
   2. Az Ajánlattevő a termékeket oly módon tartozik becsomagolni, hogy gyűjtőcsomagolás alkalmazása (ill. eltérő mennyiségű kiszerelés) esetén sem szállítható le - részszállítások keretében sem - a megrendeltet meghaladó mennyiség.
   3. A termékek csomagolását/göngyölegét Ajánlattevőnek saját költségére kell biztosítania, a cseregöngyöleggel együtt. A leszállított termék felhasználását követően (ill. felek megállapodása szerint a termék átvételét követően) a cseregöngyöleget az Ajánlatkérő köteles az Ajánlattevőnek a következő teljesítéskor visszaszolgáltatni. A göngyöleg az Ajánlattevő tulajdona. A göngyöleg az Ajánlatkérőnek felróható károsodása esetén a károkat az Ajánlatkérő köteles megtéríteni az Ajánlattevőnek.
2. **Szavatosság**
   1. Az Ajánlattevő szavatosságot vállal azért, hogy harmadik személynek nincsen olyan joga, amely a termékek tulajdonjogának Ajánlattevő által történő megszerzését és a termékek birtokbavételét korlátozná vagy kizárná.
   2. Amennyiben megállapítást nyer, hogy valamelyik termék az Ajánlattevő ajánlatában rögzített minőségi paramétereket nem teljesíti, és funkciójának megfelelően, ezért nem használható, az Ajánlattevő az Ajánlatkérő által megküldött bejelentés alapján köteles a terméket saját költségére 5 munkanapon belül kicserélni.
   3. Az Ajánlattevő szavatosságot vállal azért, hogy a termékek megfelelnek az ezen termékek minőségére vonatkozó hatályos jogszabályi előírásoknak, valamint rendelkeznek érvényes forgalomba hozatali engedéllyel.
   4. A szavatosság tekintetében Ajánlatkérő/Megrendelő előírja, hogy kizárólag olyan terméket/gyógyszert vesz át, amelynek felhasználhatósági időtartama az átvételtől számítottan a lejárati időig minimálisan 24 hónap. Amennyiben a teljes felhasználhatósági időtartam (gyártástól a lejáratig) ennél rövidebb, úgy az átvételtől a lejáratig terjedő időnek meg kell haladnia a teljes felhasználhatósági idő 50 %-át..
   5. Amennyiben az átvétel időpontjában az előbbiekben taglalt szavatossági előírás nem teljesül, Ajánlatkérő/Megrendelő jogosult megtagadni a termék/gyógyszer átvételét, valamint kötelezi Ajánlattevőt/Szállító az érintett árukészletet saját költségén 5 naptári napon belül leszállítani úgy, hogy az megfeleljen az előírt szavatossági követelményeknek.
   6. Amennyiben az átvétel időpontját követően jut Ajánlatkérő/Megrendelő tudomására a szavatos-sági előírás teljesülésének hiányossága, ez esetben Ajánlatkérő/Megrendelő értesítésére Ajánlattevő/Szállító köteles az érintett termék/gyógyszer készletet saját költségén 5 naptári napon belül kicserélni úgy, hogy az megfeleljen az előírt szavatossági követelményeknek.

Az Ajánlatkérő ezen pont tartalmához ragaszkodik, sajátos felhasználási igényei miatt ettől eltérni nem kíván.

1. **A termékek átvétele, tárolása, felhasználása**
   1. A termék átvétele az Ajánlattevőtől az Ajánlatkérő képviseletében eljáró, Ajánlatkérő által megadott szállítási címeken szereplő kapcsolattartók kötelezettsége. Ajánlatkérő a termék Ajánlattevőtől történő átvételekor, kizárólag a csomagoláson észlelhető külső sérüléseket és a csomagok mennyiségét vizsgálja.

A termék átvétele az Ajánlattevőtől az Ajánlatkérő képviseletében eljáró, Ajánlatkérő központi raktárában dolgozó személyzet kötelezettsége.

Szállítási cím: 1135 Budapest, Mohács utca 24.

* 1. A leszállított termékek átvételekor tételes – minőségi, mennyiségi – ellenőrzés nem történik. Eltérés illetve nem megfelelés esetén Ajánlattevő köteles a reklamációt követő 5 munkanapon belül az Ajánlatkérő által benyújtott kifogást kivizsgálni és teljesíteni.

A leszállított termékek átvételekor mennyiségi átvétel történik. A mennyiségi átvétel során a bontatlan/sértetlen gyári egységcsomag, nem kerül megbontásra. Minőségi, ellenőrzés nem történik, kizárólag a csomagoláson észlelhető külső sérüléseket vizsgálja. A Termékek minőségi átvételét, Ajánlatkérő a felhasználás alkalmával végzi el. Ajánlatkérő a Termékek leszállítását követően, illetve felhasználása alkalmával észlelt minőségi kifogást, haladéktalanul köteles írásban bejelenteni az Ajánlattevőnek. Amennyiben a Beszerzés Tárgya a közbeszerzési eljárás műszaki dokumentációjában részletezett valamely követelményektől eltér, illetve nem felel meg, Ajánlattevő köteles a reklamációt követő 5 munkanapon belül az Ajánlatkérő által benyújtott kifogást, kivizsgálni és teljesíteni.

* 1. A mennyiségi hiányokról és sérülésekről az Ajánlatkérő jegyzőkönyvet vesz fel, melyet haladéktalanul továbbít az Ajánlattevő részére. A megállapított hiányokat és a sérült terméket az Ajánlattevő a jegyzőkönyv kézhezvételétől számított 5 munkanapon belül saját költségére utánszállítással tartozik pótolni.

1. **A szerződés módosítása, szerződés felmondása**
   1. Ajánlatkérő és a nyertes Ajánlattevő által megkötött szerződést csak írásban (papír alapú dokumentum), a Szerződő Felek cégszerű aláírásával lehet módosítani. Szóban, ráutaló magatartással vagy írásban, de a szerződést aláíró képviselő személyektől eltérő beosztással rendelkező személyek által tett jognyilatkozat a szerződés módosítására nem alkalmas. A szerződést a Kbt. (141. §) előírásainak megfelelően, a közbeszerzési eljárás alapján megkötött szerződések módosítására vonatkozó szabályok betartásával lehet módosítani.
   2. Ajánlatkérő és a nyertes Ajánlattevő megállapodnak, hogy amennyiben a szerződés bármelyik rendelkezése utóbb érvénytelennek minősül, Szerződő Felek elsősorban megpróbálják orvosolni az érvénytelen részt szerződéskötésük idején fennálló akaratuknak és a Szerződés céljának megfelelően. Amennyiben ez nem vezet eredményre, a Szerződés fennmaradó részét érvényesnek tekintik, kivéve, ha a Szerződő Felek a Szerződést az érvénytelen rész nélkül nem kötötték volna meg.

Bármely nem szerződésszerű teljesítés jogi fenntartás nélküli elfogadása a Ajánlatkérő részéről nem értelmezhető joglemondásként azon igényről vagy igényekről, amelyek az Ajánlatkérőt a szerződésszegés következményeként megilletik.

* 1. Felek jogosultak súlyos szerződésszegés esetén a szerződés azonnali hatályú felmondására. Súlyos szerződésszegésnek minősülnek különösen, de nem kizárólagosan az alábbi mulasztások:
* Amennyiben az Ajánlattevő a szerződésben szereplő kötelezettsége teljesítését megtagadja;
* Amennyiben az Ajánlattevő a szerződésben rögzített szállítási határidőt több, legalább 5 esetben elmulasztja;
* Az Ajánlattevő által leszállított termékekkel kapcsolatban több, legalább 5 esetben minőségi kifogás merült fel.
* Ajánlatkérő a szerződésben rögzített fizetési határidőt több, legalább 5 esetben elmulasztja;
  1. A szerződés azonnali hatályú felmondása esetén (10.3. pont) az Ajánlatkérő jogosult felmerült kárának, illetve kötbérigényének érvényt szerezni.

1. **Egyéb rendelkezések**
   1. Amennyiben a szerződés teljesítése során bármikor, az Ajánlattevőnek nem felróható okból olyan körülmény áll elő, amely akadályozza az időben történő teljesítést, úgy az Ajánlattevőnek haladéktalanul értesítenie kell az Ajánlattevőnek haladéktalanul értesítenie kell az Ajánlatkérő területileg illetékes kapcsolattartóját (2. számú mellékletben felsorolt) a késedelem tényéről, annak várható elhúzódásáról és okairól.
   2. Ajánlatkérő fenntartja a jogot, hogy a termékek beszerzési szükségleteit alapvetően befolyásoló jogszabályváltozás, illetve fenntartó minisztériumi döntés esetén a szerződéskötéstől részben vagy egészben bármilyen jogi vagy anyagi kötelezettség nélkül elálljon, illetve a jogszabály módosításra hivatkozással a már megkötött szerződést részben vagy egészben bármilyen jogi vagy anyagi kötelezettség nélkül felmondja.
   3. Az Ajánlattevő kötelezettséget vállal arra, hogy nem számol el a szerződés teljesítésével összefüggésben olyan költségeket, melyek a Kbt. 62. § (1) bekezdés k) pontja szerinti feltételeknek nem megfelelő társaság tekintetében merülnek fel, és melyek az Ajánlattevő adóköteles jövedelmének csökkentésére alkalmasak.

Az Ajánlattevő kötelezettséget vállal továbbá arra, hogy a Szerződés teljesítésének teljes időtartama alatt tulajdonosi szerkezetét az ajánlatkérő számára megismerhetővé teszi és a Kbt. 143.§ (3) bekezdés szerinti ügyletekről az Ajánlatkérőt haladéktalanul értesíti.

* 1. Az Ajánlattevő vállalja, hogy a szerződés teljesítésének teljes időtartama alatt tulajdonosi szerkezetét az Ajánlatkérő számára megismerhetővé teszi és az előző bekezdés szerinti ügyletekről az Ajánlatkérőt haladéktalanul értesíti (Kbt. 136.§ (1) bekezdés b) pont).
  2. Ajánlattevő tudomásul veszi, hogy Ajánlatkérő jogosult és egyben köteles a szerződést felmondani – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – ha:
* az Ajánlatevőben közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy jogi személyiséggel nem rendelkező gazdasági társaság, amely nem felel meg a Kbt. 62. § (1) bekezdés k) pontjában meghatározott feltételeknek.
* az Ajánlatevő közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy jogi személyiséggel nem rendelkező gazdasági társaságban, amely nem felel meg a Kbt. 62. § (1) bekezdés k) pontjában meghatározott feltételeknek (Kbt. 143.§ (3) bekezdés)
  1. A szerződés tárgyát képező eszközökre vonatkozóan az általános minőségi feltétel a rendeltetésszerű alkalmasság. Ajánlattevő jelen szerződés alapján kizárólag a hatályos szabványoknak, minőségi előírásoknak megfelelő, jogszerű forgalomba hozatalra vonatkozó igazolásokkal rendelkező Termékeket szállíthat Ajánlatkérő részére. Amennyiben bármely Termék tekintetében az előírt tanúsítványokat visszavonják, vagy bármely uniós hatóság a forgalmazásának lehetőségét felfüggeszti, vagy megszünteti, Ajánlattevő köteles a körülményekről Ajánlatkérőt haladéktalanul, írásban értesíteni. A jelen pontban foglaltakkal kapcsolatban keletkezett, igazolt költségek Ajánlatkérőt terhelik. Amennyiben van olyan termék, amely a kiesett Terméke(ke)t pótolhatja, a Felek erről esetenként, közösen állapodnak meg.

1. **Termékek tételes műszaki követelménye – EXCEL táblázat kitöltésére vonatkozó információk !!!!**

**12.1** **Azon részek kitöltése, amelyekre ajánlattevő ajánlatot tesz!!!**

Az ajánlatkérő által beszerzésre kerülő gyári gyógyszerkészítmények specifikációját és mennyiségét a dokumentációban a „Beszerzendő gyári gyógyszerkészítmények listája részenként” táblázat és a dokumentáció mellékletét képező excel táblázat is tartalmazza.

Az ajánlattevőknek a dokumentáció mellékletét képező **excel táblát** az általuk megajánlott gyári gyógyszerkészítményekre vonatkozó adatokkal értelemszerűen **kitöltve az ajánlatuk részeként be kell nyújtani** (**a megajánlott részek vonatkozásában, az adott részen belül megjelölt valamennyi tételre törénő ajánlat megadásával**!).

**Ajánlatkérő felhívja az ajánlattevő figyelmét arra, hogy:**

**a közbeszerzés egy adott részén/részein (1.-9. részek ajánlati felhívás II.2.1) pontjai szerint) belül valamennyi felsorolt termékre ajánlatot kell adni, ennek hiányában az ajánlat az adott részre – teljeskörű megajánlás hiányában – érvénytelen!**

**12.2** **Azon részek kitöltése, amelyekre ajánlattevő NEM kíván ajánlatot tenni!!!**

Azon részek (részajánlati körök, (1.-9. részek ajánlati felhívás II.2.1) pontjai szerint) esetében, amelyekre **ajánlattevő nem kíván ajánlatot tenni**, a táblázat vonatkozó részének soraiban üres celláiban: **„ – „ (mínusz, mint kihúzás) jelet kell szerepeltetni**, azaz ezen sorokat/tételeket is jelölni kell.

* **A „0” megadása ezen sorok esetében nem megfelelő!**